MasterChef Selebriti Malaysia

MasterChef Selebriti Malaysia merupakan sebuah rancangan realiti Malaysia bertemakan permainan dan masakan. Ia merupakan penerbitan selingan bagi MasterChef Malaysia dan menampilkan selebriti Malaysia sebagai peserta. Setiap peserta juga mewakili badan kebajikan yang telah mereka pilih untuk diberikan sumbangan. Rancangan ini telah ditayangkan di Astro Ria dan Mustika HD bermula 26 Mei 2012.

Chef Jo dan Chef Zubir kembali sebagai juri rancangan ini. Bagaimanapun, Chef Riz tidak kembali dan tempatnya digantikan oleh Chef Adu Amran Hassan. Haran Metro: Perang MasterChef Selebriti bermula

Format
Secara amnya, format pertandingan bagi MasterChef Selebriti Malaysia adalah sama seperti edisi biasa. Cuma, berbeza sedikit dengan siri MasterChef Malaysia, format pertandingan bagi edisi selebriti adalah lebih mudah tanpa sebarang Cabaran Chef Selebriti ataupun Kuliah Master. Bagi selebriti pula, RM500 akan terkumpul bagi setiap episod penyingkiran yang mereka berjaya lepasi dan jumlahnya akan diberi sebanyak mana yang terkumpul ketika mereka disingkirkan.

Episod

MasterChef Selebriti Malaysia mempunyai format yang berbeza dalam setiap episod. Format episod tipikal adalah seperti berikut:

 Hari Sabtu adalah cabaran "Peti Saji Misteri". Setiap peserta selebriti diberi kotak yang mengandungi bahan-bahan masakan yang sama dan perlu menyediakan suatu hidangan dengan menggunakan bahan-bahan yang diberikan sebagai bahan utama. Hidangan ini akan dirasa oleh juri dan seorang pemenang akan dipilih. Pemenang Peti Saji Misteri akan diberi kelebihan dan lazimnya akan diberi peluang untuk memilih bahan utama untuk cabaran "Ujian Cipta Rasa". Peserta-peserta perlu mencipta satu hidangan dengan menggunakan Sajian Utama yang dipilih itu.

 Hari Ahad "Ujian Penyingkiran" membawakan "Ujian Sajian Pantas" atau "Ujian Kemahiran". Bagi Sajian Pantas, beberapa orang peserta yang tidak dapat memuaskan juri ketika cabaran malam sebelumnya akan diberikan resipi/contoh hidangan untuk satu hidangan tertentu. Mereka perlu menghasilkan hidangan yang sama atau memperbaiki atau meniru tema yang sama dalam masa yang diperuntukkan. Peserta yang membuat hidangan yang kurang memuaskan akan disingkir dari pertandingan. Bagi Ujian Kemahiran pula, peserta yang menjalani ujian penyingkiran akan diuji dari segi pengetahuan atau pengalaman dalam meneka bahan-bahan masakan atau menu-menu yang diberi. Peserta yang membuat hidangan yang kurang memuaskan atau mendapat markah penilaian yang terendah akan disingkir dari pertandingan.

 Hari Isnin - "Cabaran Sajian Luar", iaitu para peserta akan dibahagikan kepada pasukan yang terdiri daripada bilangan yang sama dan diberi tugasan dan jangka masa yang ditetapkan untuk melengkapkan cabaran ini yang bergantung kepada keadaan, situasi atau tempat cabaran. Pasukan yang kalah akan menghadapi penyingkiran malam seterusnya.

 Hari Selasa sekali "Ujian Penyingkiran" membawakan "Ujian Sajian Pantas" atau "Ujian Kemahiran". Kali ini, ahli pasukan yang kalah akan berentap sesama sendiri untuk mengelakkan penyingkiran. Peserta yang membuat hidangan yang kurang memuaskan atau mendapat markah penilaian yang terendah akan disingkir dari pertandingan.

 "Potluck" merupakan episod pengenalan bagi MasterChef Selebriti Malaysia. Dalam episod pertama ini, setiap selebriti dikehendaki membawa makanan dari rumah dan diminta untuk menghidangkan makanan mereka kepada juri dengan kaedah seorang chef.

Peserta
MasterChef Selebriti Malaysia menampilkan 16 orang selebriti sebagai peserta. Mereka ialah:

PesertaPekerjaanBadan KebajikanStatusDato’ Fazley YaakobAhmad Fadzli bin YaakobPelakon, Pengacara, Perunding Motivasi, PenyanyiYayasan Jantung Malaysia JuaraAngah Raja LawakIskandarsah HashimPelawak, PelakonPertubuhan Kebajikan Orang-Orang Kerdil Naib JuaraJuliza AdzlizanJuliza Adzlizan binti Abd. RafarPenyanyi, Guru Vokal, Pelakon, Pengacara TVPersatuan Kebangsaan Angin Ahmar Malaysia Tersingkir Separuh AkhirSoo WincciKomposer, Pelakon, Pengacara, Miss World Malaysia 2008Kiwanis Down Syndrome Foundation Tersingkir Separuh AkhirFarouk HussainMohamad Farouk bin Mohammed HussainPengacara, Pelawak, Pelakon, PenyanyiPertubuhan Prihatin Sosial Malaysia Tersingkir Minggu 7  Diterima 5 Teratas Tersingkir Separuh AkhirAzwan AliMohamed Azwan bin Haji AliArtisTaman Sinar Harapan Tersingkir Minggu 6 TomokShah Indrawan IsmailPenyanyiWomen’s Aid Organization Tersingkir Minggu 6 Jehan MiskinMohd Jehan bin MiskinPelakon, Pengacara, PenerbitPusat Latihan Perindustrian Dan Pemulihan Tersingkir Minggu 5 ThanujaThanuja AnanthanModel, Pengacara, Miss World Malaysia 2009Persatuan Kebangsaan Kanser Malaysia Tersingkir Minggu 5 Karl ShafekKhairul Shafek IbrahimPengacara TV, PelakonHouse Of Joy Tersingkir Minggu 4 Raja AzmiRaja Azmi binti Raja SulaimanPenerbit Filem, Penulis, NovelisKompleks Penyayang Bakti Sungai Buloh Tersingkir Minggu 4 Louisa ChongLouisa Alissa Chong binti AbdullahPelakon, PengacaraPersatuan Kanak-Kanak Spastik Selangor dan Wilayah Persekutuan Tersingkir Minggu 3 Serina RedzuawanSerina binti RedzuawanPelakon, Pengacara, PenerbitMalaysian Liver Foundation Tersingkir Minggu 3 Sarah RaisuddinSiti Sarah binti RaisuddinPenyanyi Malaysian Association For The Blind Tersingkir Minggu 2 Salamiah HassanSalamiah binti HassanPenyanyi Pertubuhan Medifun Kuala Lumpur Tersingkir Minggu 2 Mejar Dr. FaizFaiz bin KhaleedAngkasawanYayasan Angkasawan Malaysia Tersingkir Minggu 1 

Rujukan

Pautan luar
 Laman Utama MasterChef Malaysia 
 Laman Utama di Facebook
 Laman Utama di Twitter

Kategori:Pertandingan Realiti Malaysia
Kategori:MasterChef